Projektas

ŠIAULIŲ MIESTO SAVIVALDYBĖS TARYBA

SPRENDIMAS

DĖL PRITARIMO ĮGYVENDINTI PROJEKTĄ „VIENTISO DVIRAČIŲ IR PĖSČIŲJŲ TAKŲ TINKLO KŪRIMAS, INTEGRUOJANT BEVARIKLĮ TRANSPORTĄ Į BENDRĄ TRANSPORTO SISTEMĄ ŠIAULIŲ MIESTE, II ETAPAS“

2025 m. ...................... d. Nr.

Šiauliai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi, 2023 m. liepos 31 d. Lietuvos Respublikos Vyriausybės nutarimu Nr. 612 „Dėl 2021–2027 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ Lietuvai skirtų lėšų paskirstymo“, Lietuvos Respublikos susisiekimo ministro 2023 m. balandžio 14 d. įsakymu Nr. 3-192 „Dėl 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos regioninės pažangos priemonės Nr. 10-001-06-01-03 (RE) „Skatinti darnų judumą miestuose“ finansavimo gairių patvirtinimo“, 2022–2030 m. Šiaulių regiono plėtros planu, patvirtintu 2025 m. sausio 10 d. Šiaulių regiono plėtros tarybos kolegijos sprendimu Nr. ŠR-TS-1 „Dėl Šiaulių regiono plėtros tarybos 2023 m. vasario 8 d. sprendimo Nr. ŠR/TS-6 „Dėl 2022–2023 m. Šiaulių regiono plėtros plano patvirtinimo“ pakeitimo“, įgyvendindama 2024–2029 m. Šiaulių miesto tvarios plėtros strategiją, patvirtintą 2024 m. vasario 1 d. Šiaulių miesto savivaldybės tarybos sprendimu Nr. T-21 „Dėl 2024–2029 m. Šiaulių miesto tvarios plėtros strategijos patvirtinimo“, Šiaulių miesto darnaus judumo planą, patvirtintą Šiaulių miesto savivaldybės tarybos 2018 m. liepos 5 d. sprendimu Nr. T-264 (aktualia redakcija), Šiaulių miesto savivaldybės taryba nusprendžia:

1.	Pritarti projekto „Vientiso dviračių ir pėsčiųjų takų tinklo kūrimas, integruojant bevariklį transportą į bendrą transporto sistemą Šiaulių mieste, II etapas“ (toliau – Projektas) įgyvendinimui.

2.	Įpareigoti Šiaulių miesto savivaldybės administraciją (toliau – Administracija) rengti ir teikti Projekto įgyvendinimo planą finansavimui gauti.

3.	Pavesti Administracijai atlikti Projekto veiklų (darbų) užsakovo funkcijas.

4.	Projektui įgyvendinti numatyti 15 procentų patvirtintų Projekto biudžeto lėšų ir nenumatytų ar netinkamų finansuoti, tačiau Projektui įgyvendinti būtinų išlaidų dalį ir tinkamų išlaidų dalį, kurios nepadengs Projektui skirtas finansavimas.

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

Savivaldybės meras